**Upis i izvođenje programa prekvalifikacije**

1. **Upis u programe prekvalifikacije**

Pravo na upis u programe za prekvalifikacije ima osoba koja je navršila 15 godina života nakon prethodno završene osnovne škole i uz potrebne psihofizičke sposobnosti za savladavanje programa.

Polaznik je dužan upoznati školu sa mogućim kontraindikacijama koje mogu biti zapreka za svladavanje programa (neraspoznavanje boja, epilepsija i sl.).

Škola polaznike upisuje u programe na temelju oglasa objavljenog u javnom glasilu, a **oglas** sadrži:   
1. naziv programa   
2. planirani broj upisanih polaznika   
3. uvjete upisa   
4. isprave koje se uz prijavu trebaju priložiti   
5. rokove za prijavu na oglas

**Prilikom upisa kandidat popunjava prijavnicu-upisnicu kojoj prilaže:**   
1. svjedodžbu o završenom prethodnom školovanju (razredne svjedodžbe, svjedodžbu o završnom ispitu ili maturi)   
2. izvod iz Matične knjige rođenih   
3. kopiju Domovnice   
4. dvije fotografije (kopije osobne iskaznice)  
5. eventualnu uputnicu poduzeća ili obrtnika

1. ugovor o praktičnoj nastavi ili ugovor o naukovanju ili dokaz o radnom iskustvu na poslovima koje upisuje
2. potpisuje ugovor o upisu u kojem je regulirano plaćanje školarine  
   Sve isprave moraju biti u izvorniku ili ovjerenom presliku.

Odabir kandidata provodi voditelj obrazovanja odraslih.

Ako se na oglas javi više kandidata nego što je to predviđeno oglasom, voditelj, u suradnji sa Povjerenstvom za utvrđivanje sadržajnih i predmetnih razlika , vrši odabir kandidata.

Prednost imaju kandidati s boljim uspjehom u prethodnom školovanju (sa većom srednjom ocjenom općeg uspjeha).   
Rezultate odabira kandidata povjerenstvo objavljuje na oglasnoj ploči Škole s rokom za upis.  
  
Kod upisa kandidati će dobiti pismeno rješenje o upisu polaznika, dopunskim i razlikovnim ispitima po predmetima i godinama obrazovanja ,indeks-(osim u programima osposobljavanja) i ugovor o obrazovanju.

U ime maloljetnog polaznika ugovor o obrazovanju sklopit će njegov zakonski skrbnik.

1. **Izvođenje programa srednjoškolskog obrazovanja odraslih**

Svaki polaznik ima svoj program prekvalifikacije te se treba sam uklopiti u jedinstven program prekvalifikacije ( rasporede) koji je rađen za sve.

Polaznik dobiva Rješenje za program prekvalifikacije, iz kojega je vidljivo koje je predmete-nastavne sadržaje dužan položiti.

U indeks su upisani predmeti koje polaznik treba kroz konzultativno-instruktivnu nastavu proći i položiti.

**Premeti i nastavnici u programima prekvalifikacije:**

|  |  |
| --- | --- |
| Osnove računalstva | Janko Dobričević, dipl.ing. |
| Tehničko crtanje | Darko Sušac, dipl.ing. |
| Osnove tehničkih materijala | Stipe Buntić, dipl.ing. |
| Tehnologija obrade i montaže | Josip Očko,dipl.ing. |
| Elementi strojeva i protoka | Nenad Begić, dipl.ing. |
| Tehnologija strojarskih instalacija | Miljenko Mladin, dipl.ing. |
| Nove tehnologije | Janko Dobričević, dipl.ing. |
| Osnove automatizacije | Ivica Bukal, dipl.ing. |
| Praktična nastava 3 | Ivan Justinić, dipl.ing. |
| Praktična nastava 2 | Josip Rodin, prof. |
| Praktična nastava 1 | Josip Rodin, prof. |
| Tehnologija vodoinstalacija | Ivan Justinić, dipl.ing. |
| Tehnologija plinoistalacija | Janko Dobričević, dipl.ing. |
| Ivan Justinić, dipl.ing. |
| Tehnologija grijanja i klimatizacije | Ivan Justinić, dipl.ing. |
| Miljenko Mladin, dipl.ing. |

1. **Ispiti**

Polaznik može pristupiti polaganju ispita ako je ispunio sve obveze predviđene programom. 

Polaganje ispita provodi se u ispitnim rokovima, nakon provedenih konzultacija, prema dogovoru s nastavnikom. Ispitni rokovi se nalaze u tjednom rasporedu konzultacija

Polaznik je dužan prijaviti ispit osam dana ranije na propisanoj prijavnici i predati je Voditelju.

Prijavnica mora biti propisano ispunjena.

Predmetni ispit polaže se pred predmetnim nastavnikom. Ispit može biti pismeni, usmeni ili kao praktičan rad.

Polaznik je dužan prije polaganja ispita iz Praktične nastave donijeti potvrdu o obavljenoj praksi-naukovanju od poslodavca. Polaznici drugog razreda polažu i kontrolni ispit.

Ispit iz istog predmeta može se polagati najviše tri puta.

Pitanja i ocjenu iz ispita upisuje ispitivač u prijavnicu, a pozitivnu ocjenu i u indeks. Polaznik je dužan prijavnicu predati Voditelju.

Ispit iz istog predmeta ne može se ponoviti dok ne istekne najmanje 15 dana od prethodnog polaganja tog predmeta. 

Polaznik koji treći put ne položi ispit pred predmetnim nastavnikom polaže ispit pred ispitnim povjerenstvom.

Ispitno povjerenstvo čine: predsjednik ispitnog povjerenstva, ispitivač i stalni član.   
Za predsjednika se imenuje stručno-pedagoški voditelj programa, a za ispitivača i stalnog člana-nastavnik predmeta iz kojeg se polaže ispit, odnosno nastavnik srodnog područja.   
Povjerenstvo imenuje Nastavničko vijeće. 

Ocjenu na ispitu pred predmetnim nastavnikom utvrđuje predmetni nastavnik.   
Ocjenu na ispitu pred ispitnim povjerenstvom utvrđuje ispitno povjerenstvo većinom glasova.   
Ocjena je ispitnog povjerenstva konačna.

O polaganju ispita pred ispitnim povjerenstvom vodi se zapisnik, potpisuje ga predmetni nastavnik, odnosno članovi ispitnog povjerenstva.

ISPITNI ROKOVI:

|  |  |  |
| --- | --- | --- |
| **Elementi strojeva i protoka** | Nenad Begić, dipl. ing.  zamjena  Ivica Bukal, dipl.ing | 14.1.2011.  ili svaki zadnji petak u mjesecu |
| **Nove tehnologije** | Janko Dobričević, dipl.ing.  zamjena  Josip.Očko, dipl.ing | 10.1.2010.  ili svaki zadnji ponedjeljak u mjesecu |
| **Osnove automatizacije** | Ivica Bukal, dipl.ing.  zamjena  Miljenko Mladin, dipl.ing. | 12.1.2011.  ili svaku zadnju srijedu u mjesecu |
| **Osnove računalstva** | Janko Dobričević, dipl.ing.  zamjena  Josip.Očko, dipl.ing | 3.12.2009.  ili svaki zadnji ponedjeljak u mjesecu |
| **Osnove tehničkih materijala** | Stipe Buntić, dipl.ing.  Zamjena  Josip.Očko, dipl.ing | 18.11.20010  ili svaki zadnji četvrtak u mjesecu |
| **Tehnička mehanika** | Nenad Begić, dipl. ing.  zamjena  Ivica Bukal, dipl.ing | 14.1.2011.  ili svaki zadnji petak u mjesecu |
| **Tehničko crtanje** | Sušac Darko, dipl.ing.  zamjena  Nenad Begić, dipl. ing. | 11.1.2011.  ili svaki zadnji utorak u mjesecu |
| **Tehnologija grijanja i klimatizacije** | Miljenko Mladin, dipl.ing.  Ivan Justinić, dipl.ing. | 20.1.2010.  ili svaki zadnji četvrtak u mjesecu |
| **Tehnologija obrade i montaže** | Josip.Očko, dipl.ing  zamjena  Stipe Buntić, dipl.ing | 12.1.2011.  ili svaku zadnju srijedu u mjesecu |
| **Tehnologija plinoinstalacija** | Janko Dobričević, dipl.ing.  Ivan Justinić, dipl.ing. | 20.1.2010.  ili svaki zadnji četvrtak u mjesecu |
| **Tehnologija strojarskih instalacija** | Miljenko Mladin, dipl.ing.  zamjena  Janko Dobričević, dipl.ing. | 11.1.2011.  ili svaki zadnji utorak u mjesecu |
| **Tehnologija vodoinstalacija** | Ivan Justinić, dipl.ing.  Nenad Begić, dipl.ing. | 20.1.2010.  ili svaki zadnji četvrtak u mjesecu |
| **Zaštita na radu** | Stipe Buntić, dipl.ing.  Zamjena  Josip.Očko, dipl.ing | svaki zadnji četvrtak u mjesecu |

1. **Završavanje razreda**

Program prekvalifikacije obuhvaća predmete sva tri razreda. Po završetku cjelokupnog programa Škola će izdati Svjedodžbu o položenim predmetnim ispitima za svaki razred posebno ovisno o programu-rješenju.

1. **Završni ispiti**

Polaznik koji uspješno položi sve ispite i izvrši sve obveze propisane programom, polaže Završni ispit.

Završni ispit polaže se pred ispitnim povjerenstvom, u skladu s odredbama zakona i drugih propisa kojima se uređuje polaganje završnoga ispita u redovitom školovanju. 

Završni ispiti organiziraju se tri puta godišnje: u zimskom (veljača), ljetnom (lipanj) i jesenskom roku (rujan).

Završni ispit za stjecanje srednje strune spreme (i prekvalifikacije) sastoji se od Pomoćničkog i Završnog ispita

**Pomoćnički ispit** je sastavni dio Završnog ispita.

Pomoćnički ispit prijavljuje se na propisanoj prijavnici kojoj se prilaže kopija uplatnice (ispit se plaća na račun Obrtničke komore prema njihovom cjeniku).

Pomoćnički ispit polaže se pred povjerenstvom Obrtničke komore koji se sastoji od tri člana.

Ispit se sastoji od praktičnog dijela – izrade rada u trajanju od 35 sati i pismenog teoretskog dijela.

Ukoliko polaznik ostvari manje od 30% točnih odgovora na pismenom dijelu pada polaže

Ukoliko polaznik ostvari između 30% i 50% točnih odgovor na pismenom dijelu polaže usmeni ispit.

Polaznik koji uspješno položi Pomoćnički ispit pristupa polaganju Završnog ispita

**Završni ispit** prijavljuje se na propisanoj prijavnici(ispit se plaća na račun Škole).

Završni ispit se sastoji od izrade završnog rada, hrvatskog jezika i stručno teoretskog dijela.

Temu za završni rad bira polaznik između ponuđenih tema, a daje je mentor.

Hrvatski jezik se polaže pismeno u trajanju do četiri sata (esej na zadanu temu)

Stručno-teoretski dio polaže se usmeno pred tročlanim povjerenstvom.

Polaznici koji su upisani po“B“ (Rukovatelji samohodnim građevinskim strojevima), odnosno “C“ programu ne polažu Pomoćnički ispit.

Po uspješno položenom Završnom ispitu, Škola polazniku izdaje Svjedodžbu o završnom ispitu na propisanom obrascu.

Po uspješno položenom Završnom ispitu, Škola polazniku izdaje Svjedodžbu o završnom ispitu na propisanom obrascu

**Teme za završni ispit**

INSTALATER GIJANJA I KLIMATIZACIJE:

* instalacija toplovodnog grijanja na objektu - jednocjevno, dvocijevno i podno grijanje (postavljane radijatora i armature, razvod cijevne mreže, ispitivanje i održavanje instalacija…)
* instalacija parnog grijanja na objektu
* ugradnja SPLIT sistema klimatizacije
* montaža klima komore,
* izrada ventilacijskih kanala
* održavanje klima komora

PLINOINSTALATER:

* izrada nemjerenog dijela plinske instalacije
* izrada mjerenog dijela plinske instalacije
* ugradnja plinomjera
* priključak trošila
* ispitivanje instalacija

VODOINSTALATER:

* izrada kućne vodovodne mreže (kuhinja, ukupaonica, WC…)
* montaža vodovodne armature
* montaža sanitarija
* izrada javne vodovodne mreže
* montaža vodomjera
* izrada hidrantne mreže
* ispitivanje instalacija
* izrada kućne odvodne instalacije

BRAVAR:

* izrada građevinske bravarije (vrata, prozora)
* izrada ograda
* izrada građevinskih konstrukcija
* izrada metalnog namještaja
* izrada ukrasnih ograda

LIMAR:

* izrada građevinske limarije( oluk, labuđi vrat, opšav dimnjaka…)
* izrada limenih posuda
* izrada dimovodnih cijevi
* izrada modela potrebnih u nastavi

RUKOVATELJ SAMOHODNIM GRAĐEVINSKIM STROJEVIMA:

* bager (iskop, otkop, planiranje…)
* rovokopač-utovarivač (iskop, otkop, planiranje, utovar…)
* utovarivač (utovar, istovar)
* dozer (grubo planiranje, iskop u slojevima, čišćenje snijega…)
* grejder (fino planiranje, čišćenje snijega…)
* valjak(radovi na stabilizaciji tla)
* plugovi i riperi (razbijanje tla)